4.2.2022
EL
Επίσημη Εφημερίδα της Ευρωπαϊκής Ένωσης
C 61/3
8.
υπογραμμίζει τη θετική πλευρά αυτής της «νέας κανονικότητας», καθώς η πανδημία επιτάχυνε επίσης την ψηφιακή μετάβαση.
Ωστόσο, υφίσταται σημαντικό ψηφιακό χάσμα μεταξύ αστικών και αγροτικών περιοχών στα περισσότερα κράτη μέλη της ΕΕ όσον αφορά τις υποδομές, τη χρήση του διαδικτύου και τη χρήση υπηρεσιών ηλεκτρονικής διακυβέρνησης, καθώς και ισχυρή συγκέντρωση της βιομηχανίας τεχνολογίας σε συγκεκριμένες περιφέρειες της ΕΕ.
Η γεφύρωση αυτού του ψηφιακού χάσματος μέσω ολοκληρωμένων στρατηγικών με τη συμμετοχή όλων των επιπέδων διακυβέρνησης αποτελεί αναγκαιότητα για να επιτευχθεί η βιώσιμη ανάκαμψη.
Η πανδημία κατέδειξε την αξία της ψηφιακής συνδεσιμότητας και την ανάγκη για ψηφιακή συνοχή, μια έννοια που θα πρέπει να είναι ισότιμη με την οικονομική, κοινωνική και εδαφική συνοχή.
Στο πλαίσιο αυτό, είναι καίριας σημασίας η δημιουργία ενός ισχυρού και ολοκληρωμένου συνόλου δεδομένων σε τοπικό και σε περιφερειακό επίπεδο για τη μεταφορά των ψηφιακών στόχων της Ψηφιακής Πυξίδας 2030 σε υποεθνικά επίπεδα — ώστε να αντικατοπτριστεί ο ρόλος των οργανισμών τοπικής αυτοδιοίκησης στον ψηφιακό μετασχηματισμό.
Αυτοί οι δεσμευτικοί ψηφιακοί στόχοι θα πρέπει να αντικατοπτρίζονται στην έκθεση εφαρμογής της Ευρωπαϊκής Επιτροπής σχετικά με το μακροπρόθεσμο όραμα για τις αγροτικές περιοχές· 9. τάσσεται υπέρ της ενίσχυσης του ρόλου των ΟΤΑ στην ένταξη των προσφύγων και των μεταναστών.
Δεδομένης της ανάγκης να αντιμετωπιστούν οι παγκόσμιες προκλήσεις της μετανάστευσης και της ένταξης σε τοπικό επίπεδο, πολλοί οργανισμοί τοπικής αυτοδιοίκησης διαδραματίζουν ενεργό ρόλο στην υποδοχή και την ένταξη μεταναστών και προσφύγων, παρέχοντας ζωτικές αστικές υποδομές και υπηρεσίες για την κάλυψη των αναγκών τους, όπως οικονομικά προσιτή και κοινωνική στέγαση, ποιοτική εκπαίδευση και υπηρεσίες υγείας.
Ως εκ τούτου, οι πολιτικές υποδοχής και ένταξης των μεταναστών πρέπει να διατυπωθούν σε μια προσέγγιση από τη βάση προς την κορυφή, σε διαβούλευση με τους οργανισμούς τοπικής αυτοδιοίκησης, προκειμένου να διασφαλιστεί ότι οι εν λόγω πολιτικές δεν θα είναι αποσυνδεδεμένες από την πραγματικότητα που βιώνουν οι κοινότητες υποδοχής.
Επιπλέον, πρέπει να διευκολυνθεί η πρόσβαση των OTA σε κονδύλια στήριξης και οι δήμοι που συμμετέχουν στο πρόγραμμα της ΕΕ για τη μετεγκατάσταση και/ή αναπτύσσουν τα δικά τους έργα ένταξης θα πρέπει να μπορούν να λαμβάνουν άμεση χρηματοδότηση· 10. σημειώνει με ανησυχία ότι η σχέση μεταξύ του Ηνωμένου Βασιλείου και της ΕΕ που απορρέει από τη συμφωνία εμπορίου και συνεργασίας στερείται εδαφικής «εμβάθυνσης».
Η ΕτΠ είναι έτοιμη να συμβάλει σε ένα θετικό θεματολόγιο για την εδαφική συνεργασία με τους οργανισμούς τοπικής αυτοδιοίκησης του Ηνωμένου Βασιλείου με βάση νέες κατευθύνσεις, οι οποίες δεν βασίζονται μόνο στο θεσμικό πλαίσιο της συμφωνίας εμπορίου και συνεργασίας.
Για τον σκοπό αυτό, θα μπορούσαν να δρομολογηθούν διάφορες συγκεκριμένες πρωτοβουλίες, όπως η τροποποίηση του κανονισμού για τους Ευρωπαϊκούς Ομίλους Εδαφικής Συνεργασίας (ΕΟΕΣ) προκειμένου να διευκολυνθεί η σύσταση ΕΟΕΣ με το Ηνωμένο Βασίλειο ή η παροχή ειδικής στήριξης για τη διοικητική ικανότητα των δημόσιων οργανισμών να συμμετέχουν σε σχέδια συνεργασίας με εταίρους του Ηνωμένου Βασιλείου.
Η παρακολούθηση της συμμετοχής των OTA στην εφαρμογή του αποθεματικού προσαρμογής στο Brexit (BAR) θα είναι επίσης καίριας σημασίας για την επαλήθευση του κατά πόσον μετριάζεται ο εδαφικός αντίκτυπος της αποχώρησης του Ηνωμένου Βασιλείου από την ΕΕ· 11. τονίζει με έμφαση ότι, σύμφωνα με την πρώτη έρευνα που διεξήχθη εξ ονόματος της ΕτΠ, στην οποία συμμετείχαν πάνω από ένα εκατομμύριο πολιτικοί οι οποίοι εκλέγονται σε υποεθνικό επίπεδο, σχεδόν τα δύο τρίτα των τοπικών πολιτικών (64 %) πιστεύουν ότι δεν υπάρχει αρκετή επιρροή εκ μέρους των περιφερειών, των δήμων και των κοινοτήτων στη χάραξη πολιτικής της ΕΕ.
Ως εκ τούτου, η Ευρώπη μπορεί να αναδειχθεί δημοκρατικά και περιβαλλοντικά πιο ανθεκτική από την κρίση της νόσου COVID-19 εάν αναγνωριστεί επίσημα και εφαρμοστεί η ενεργός επικουρικότητα, προκειμένου να διασφαλιστεί ότι οι ενέργειες αναλαμβάνονται στο επίπεδο του οποίου η δράση αποφέρει τη μέγιστη προστιθέμενη αξία για τους πολίτες και ότι εφαρμόζονται συντονισμένες και αποτελεσματικές διαδικασίες λήψης αποφάσεων· 12.
υπογραμμίζει ότι η διάσκεψη για το μέλλον της Ευρώπης συνιστά μια ευκαιρία που πρέπει να αξιοποιηθεί για την προαγωγή του οίκου της ευρωπαϊκής δημοκρατίας.
Ως βασικοί παράγοντες για την εφαρμογή και την ανάπτυξη πρακτικών συμμετοχικής και διαβουλευτικής δημοκρατίας, προκειμένου να συμπληρωθεί και να ενισχυθεί η αντιπροσωπευτική δημοκρατία, οι δήμοι και οι περιφέρειες διαδραματίζουν ζωτικό ρόλο για την ενίσχυση της εμπιστοσύνης των πολιτών στη δημοκρατική διαδικασία λήψης αποφάσεων.
Καλεί, ως εκ τούτου, τα θεσμικά όργανα της ΕΕ να αξιοποιήσουν τη διάσκεψη ως ευκαιρία δρομολόγησης καινοτόμων μέτρων (όπως η διαδραστική πολύγλωσση ψηφιακή πλατφόρμα και οι ομάδες δράσης πολιτών), που θα μπορούσαν δυνητικά να καταστούν μόνιμες συνιστώσες των διαδικασιών λήψης αποφάσεων της ΕΕ, και να αποκτήσουν καλύτερη γνώση των αναγκών των οργανισμών τοπικής αυτοδιοίκησης, εξετάζοντας παράλληλα την ανάγκη για τροποποιήσεις των Συνθηκών· 13. τονίζει ότι η ανάπτυξη των περιφερειών εξαρτάται σε μεγάλο βαθμό από την ποιότητα της φυσικής τους συνδεσιμότητας.
Στο πλαίσιο αυτό, προβάλλει την ανάγκη να προωθηθούν οι σιδηρόδρομοι ως καίριο στοιχείο για την αντιμετώπιση του ζητήματος του αποκλεισμού των απομακρυσμένων και των λιγότερο ανεπτυγμένων περιοχών από τις δημόσιες συγκοινωνίες.
Τονίζει την ανάγκη περαιτέρω διασύνδεσης μεταξύ φιλικών προς το περιβάλλον, καινοτόμων και ασφαλών τρόπων μεταφοράς.
Αναγνωρίζει ότι οι περιφερειακοί αερολιμένες διαδραματίζουν πρωταρχικό ρόλο στην εδαφική συνοχή της ΕΕ για αραιοκατοικημένες, περιφερειακές ή λιγότερο ανεπτυγμένες περιοχές.
Επισημαίνει ότι, δεδομένων των παγκόσμιων προκλήσεων που μπορούν να αντιμετωπιστούν μόνο μέσω της συνεργασίας, οι περιφέρειες και οι πόλεις της ΕΕ πρέπει να επικεντρωθούν ταυτοχρόνως σε ζωτικά ζητήματα εντός και εκτός της ΕΕ· 14. εντοπίζει μεγάλο δυναμικό για τους εκατομμύρια πολιτικούς της ΕΕ που έχουν εκλεγεί σε περιφερειακό και σε τοπικό επίπεδο να συνεισφέρουν στον οίκο της ευρωπαϊκής δημοκρατίας και σημειώνει ότι, σύμφωνα με τα πορίσματα της πρόσφατης έρευνας της ΕτΠ, η συντριπτική πλειονότητα των πολιτικών αυτών δηλώνουν ότι η ενίσχυση της συμμετοχής τους θα βελτιώσει τη λειτουργία της δημοκρατίας στην ΕΕ·